De amore coniugali/2.10
<div class="text">

 	
X.
Naenia tertia
blanditoria et iocosa
nutrix canit
 

Has ego Luciolo mammas, haec ubera servo:
dextera mamma tua est, ipsa sinistra mea est.
Singultit sed Luciolus; mutare licebit:
ipsa sinistra tua est, dextera mamma mea est.
5
Utraque sed potius tua sit, jam desine flere,
desine: dextra tua est mamma, sinistra tua est.
Risit Luciolus mammamque utramque momordit.
Tune meas mammas, crudule, tune meas...?
Jam saevit, quod dico meas. Ne, candide, saevi:
10
haec atque illa tua est, utraque mamma tua est.
Nunc, Luci, nunc suge ambas, ne quis malus illas
auferat, et clauso, scite, reconde sinu.